CELEX: 62011TN0086
Language: fi
Date: 2011-02-14 00:00:00
Title: Asia T-86/11: Kanne 14.2.2011 — Bamba v. neuvosto

26.3.2011   
            
            
               FI
            
            
               Euroopan unionin virallinen lehti
            
            
               C 95/11
            
         Kanne 14.2.2011 — Bamba v. neuvosto
   (Asia T-86/11)
   2011/C 95/18
   Oikeudenkäyntikieli: ranska
   
      Asianosaiset
   
   
      Kantaja: Nadiany Bamba (Abidjan, Norsunluurannikko) (edustaja: asianajaja P. Haïk)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Nadiany Bamban kanne on otettava tutkittavaksi
            
         
               —
            
            
               tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi annetun neuvoston asetuksen (EY) N:o 560/2005 muuttamisesta 14.1.2011 annettu neuvoston asetus (EU) N:o 25/2011 on kumottava siltä osin kuin se koskee kantajaa
            
         
               —
            
            
               Norsunluurannikkoon kohdistuvien rajoittavien toimenpiteiden jatkamisesta annetun neuvoston päätöksen 2010/656/YUTP muuttamisesta 14.1.2011 tehty neuvoston päätös 2011/18/YUTP on kumottava siltä osin kuin se koskee kantajaa
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut unionin yleisen tuomioistuimen perussäännön 87 ja 91 artiklan mukaisesti.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kaksi kanneperustetta.
   
               1)
            
            
               Ensimmäinen kanneperuste koskee puolustautumisoikeuksien ja oikeudenmukaista oikeudenkäyntiä koskevien oikeuksien loukkaamista sellaisina kuin näistä oikeuksista on määrätty Euroopan unionin perusoikeuskirjan 47 artiklassa ja ihmisoikeuksien ja perusvapauksien suojaamiseksi tehdyn eurooppalaisen yleissopimuksen 6 ja 13 artiklassa, koska riidanalaisissa toimenpiteissä
               
                           —
                        
                        
                           ei määrätä mistään menettelyistä, joilla olisi taattu kantajan mahdollisuus käyttää tehokkaasti puolustautumisoikeuksiaan, erityisesti oikeutta tulla kuulluksi ja oikeutta menettelyyn, jossa hän voi tehokkaasti vaatia, että hänet poistetaan rajoittavien toimenpiteiden kohteena olevien henkilöiden luettelosta
                        
                     
                           —
                        
                        
                           ei missään vaiheessa määrätä yksityiskohtaisten perustelujen ilmoittamisesta sille, että henkilö on kirjattu rajoittavien toimenpiteiden kohteena olevien henkilöiden luetteloon
                        
                     
                           —
                        
                        
                           ei missään vaiheessa määrätä siitä, että henkilölle, jota asia koskee, on ilmoitettava oikeussuojakeinot ja kanteen nostamisen määräajat luetteloon kirjaamisesta tehtyä päätöstä vastaan.
                        
                     
         
               2)
            
            
               Toinen kanneperuste koskee sitä, että on loukattu omaisuudensuojan perusoikeutta, josta määrätään ihmisoikeuksien ja perusvapauksien suojaamiseksi tehdyn eurooppalaisen yleissopimuksen ensimmäisen lisäpöytäkirjan 1 artiklassa.